**проект**

**наредба ………. за прилагане на мярка 14 „Хуманно отношение към животните“ от Програма за развитие на селските райони за периода 2014-2020 г.**

**Глава първа**

**ОБЩИ ПОЛОЖЕНИЯ**

**Чл. 1.** (1) С тази наредба се уреждат условията и редът за прилагане на мярка 14 „Хуманно отношение към животните“ от Програма за развитие на селските райони за периода 2014-2020 г., подкрепена от Европейския земеделски фонд за развитие на селските райони (ЕЗФРСР).

 (2) Изпълнението на дейностите за хуманно отношение към животните се подпомага за постигане на следните цели:

1. осигуряване на условия за отглеждане на животните, водещи до повишаване на хигиената, подобряване на здравето на животните и повишаване на безопасността на труда;

2. осигуряване на качествени и безопасни храни;

1. опазване на околната среда.

(3) Финансовата помощ по наредбата се предоставя в съответствие с принципите на добро финансово управление, публичност и прозрачност.

**Чл. 2**. По реда на тази наредба се подпомагат земеделски стопани, които се задължават да спазват доброволно поети ангажименти за изпълнение на дейности, допринасящи за хуманното отношение към едрите преживни животни (ЕПЖ) и/или дребните преживни животни (ДПЖ), които надхвърлят задължителните минимални стандарти съгласно дял VI, глава І от Регламент (ЕС) № 1306/2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ, L 347/549 от 20 декември 2013 г.), Наредба № 14 от 2006 г. за минималните изисквания за хуманно отношение при отглеждане на телета (обн. ДВ бр. 17 от 2006 г.), Наредба № 16 от 2006 г. за защита и хуманно отношение при отглеждане и използване на селскостопански животни (обн. ДВ бр. 18 от 2006 г.) и Наредба № 44 от 2006 г. за ветеринарномедицинските изисквания към животновъдните обекти (обн. ДВ бр. 41 от 2006 г.).

**Чл. 3**. Финансовата помощ по наредбата се предоставя при спазване на условията на Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ, L 347/487 от 20 декември 2013 г.).

**Глава втора
УСЛОВИЯ ЗА ПРЕДОСТАВЯНЕ НА ФИНАНСОВАТА ПОМОЩ**

**Раздел І**

**Обхват на дейностите**

**Чл. 4.** (1) Финансовата помощ по тази наредба се предоставя за прилагането на една или комбинация от дейности, включени в подмярка „Хуманно отношение към животни в сектор ЕПЖ“ или подмярка „Хуманно отношение към животни в сектор ДПЖ“ от мярка 14 „Хуманно отношение към животните“ от Програма за развитие на селските райони за периода 2014-2020 г.

(2) По подмярка „Хуманно отношение към животни в сектор ЕПЖ“ се предоставя подкрепа за дейности за осигуряване на:

1. свободна подова площ при индивидуално отглеждане в бокс/клетка, както и групово в бокс:

а) най-малко 1,7 кв. м свободна подова площ за теле с тегло до 150 кг;

б) най-малко 1,9 кв. м свободна подова площ за теле с тегло от 150 кг до 220 кг;

в) най-малко 2,0 кв. м свободна подова площ за теле с тегло над 220 кг;

г) за крави над 24 месеца - най-малко 6.6 кв.м в помещение и най-малко 6.6 кв. м в двор;

д) за биволици над 24 месеца - най-малко 7.7 кв. м в помещение и най-малко 7.7 кв. м в двор.

2. свободно отглеждане на открито на говеда над 6 месечна възраст и/или биволи за най-малко 160 дни годишно, от които не по-малко от 120 дни за свободно пашуване и 40 дни за свободно отглеждане в двор.

(3) По подмярка „Хуманно отношение към животни в сектор ДПЖ“ се предоставя подкрепа за дейности за осигуряване на:

1. свободна подова площ при оборно-пасищно отглеждане:

а) за разплодници в помещение между 2,4 – 2,6 кв. м и на двор между 3,3 -3,9 кв. м;

б) за овце и кози майки в помещение между 1,1 – 1,5 кв. м и на двор между 1,7 -2,8 кв. м;

в) за агнета и ярета в помещение 0,44 кв. м и на двор между 0,7 -0,8 кв. м;

г) за женски шилета и козички за разплод в помещение между 0,8 - 1,1 кв. м и на двор между 1,3 -2,2 кв. м;

д) за мъжки шилета и козлета за разплод в помещение между 1,2 - 1,5 кв.м и на двор между 2,2 -2,8 кв. м;

е) за шилета за угояване в помещение между 0,7 - 0,8 кв. м и на двор между 1,7 -2,2 кв. м.

2. свободно отглеждане на открито на ДПЖ – най-малко 160 дни годишно, от които 120 дни за свободно пашуване и 40 дни за свободно отглеждане в двор.

(4) Дворовете по ал. 2, т. 2 и ал. 3, т. 2 трябва да отговарят на изискванията, определени в Приложение № 1.

(5) Земеделски стопани, които заявяват подпомагане за свободно отглеждане на открито трябва да поддържа гъстота на животинските единици на цялата пасищната площ на стопанството, на която се извършва пашата до 2 ЖЕ/хектар.

(6) Площите по ал. 5 трябва да се регистрират в Интегрираната система за администриране и контрол (ИСАК) и да осигуряват възможност за паша на заявените животни.

**Раздел ІІ**

**Финансови условия за подпомагане**

**Чл. 5**. Плащания за хуманно отношение към животните се предоставят в рамките на предвидените финансови средства по мярка 14 "Хуманно отношение към животните" от Програмата за развитие на селските райони за периода 2014 - 2020 г.

**Чл. 6**. Финансовата помощ се предоставя под формата на ежегодни компенсаторни плащания за животинска единица.

**Чл. 7.** Един кандидат може да бъде подпомаган едновременно за извършването на повече от една дейност и по повече от една подмярка за периода на прилагане на мярка 14 "Хуманно отношение към животните".

**Чл. 8.** (1) Годишният размер на плащания за изпълнение на дейностите, включени в подмярката „Хуманно отношение към животни в сектор ЕПЖ“ е:

1. левовата равностойност на 27,46 евро/ЖЕ за дейността по чл. 4, ал. 2, т. 1, буква „а“, „б“ и „в“;

2. левовата равностойност на 42.71 евро/ЖЕ за дейността по чл. 4, ал. 2, т. 1, буква „г“ и „д“;

3. левовата равностойност на 24,54 евро/ЖЕ за дейността по чл. 4, ал. 2, т. 2.

(2) Годишният размер на плащането за изпълнение на дейностите, включени в подмярка „Хуманно отношение към животни в сектор ДПЖ“ е:

1. левовата равностойност на 44,40 евро/ЖЕ за дейността по чл. 4, ал. 3, т. 1;

2. левовата равностойност на 22,53 евро/ЖЕ за дейността по чл. 4, ал. 3, т. 2.

**Чл. 9.** Управляващият орган на Програмата за развитие на селските райони на Република България (2014 - 2020 г.) може на всеки две години от прилагане на мярката да преразглежда размера на плащанията за хуманно отношение към животните.

**Раздел ІІІ**

**Допустими кандидати и дейности**

**Чл. 10.** (1) За подпомагане могат да кандидатстват лица, които отговарят на следните условия:

1. регистрирани са като земеделски стопани по реда на Наредба № 3 от 1999 г. за създаване и поддържане на регистър на земеделските стопанин (обн., ДВ, бр. 10 от 1999 г.);

2. отговарят на условията за активен земеделски стопанин съгласно чл. 38б Закона за подпомагане на земеделските производители;

3. са собственици и/или ползватели на животновъден обект или животновъден обект-пасище.

(2) Документите за ползване на сградите и помещенията, използвани за нуждите на животновъдния обект по ал. 1, т. 3 трябва да са за срок не по-малко от 6 години считано от датата на подаване на заявлението за подпомагане, с изключение на животновъдните обекти - пасища.

(3) Документите за ползване за животновъдните обекти – пасища могат да бъдат и за срок не по-малък от една година, като кандидатът е длъжен да осигури ползване на площи за паша при спазване на условието на чл. 4, ал. 5 за не по-малко от 6 години считано от датата на подаване на заявлението за подпомагане.

(4) Броят и видът на заявените за подпомагане животни трябва да е в съответствие с капацитета на регистрирания животновъден обект по чл. 137 от Закона за ветеринарномедицинската дейност.

**Чл. 11.** (1) Не се предоставя финансова помощ в случай, че кандидатът/ползвателят на помощта – физическо лице, или представляващият кандидата/ползвателя на помощта едноличен търговец, търговско дружество или юридическо лице и член/ове на управителния им орган, както и временно изпълняващ такава длъжност, включително прокурист или търговски пълномощник, както и лицата с правомощия за вземане на решения или контрол по отношение на кандидата/ползвателя на помощта, попадат в някоя от категориите, определени в чл. 131, параграф 4 във връзка с чл. 106, параграф 1 и чл. 107 от Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L, бр. 298 от 26 октомври 2012 г.).

(2) Не се подпомагат кандидати/ползватели на помощта:

1. при които кандидатът/ползвателят на помощта – физическо лице, или представляващият кандидата/ползвателя на помощта едноличен търговец, търговско дружество или юридическо лице и член/ове на управителния им орган, както и временно изпълняващ такава длъжност, включително прокурист или търговски пълномощник, е свързано лице по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с лице, заемащо публична длъжност в Управляващия орган или РА, което е участвало при одобряването на заявлението за подпомагане или заявката за плащане;

2. които попадат в случаите по чл. 21 или 22 от Закона за предотвратяване и установяване на конфликт на интереси.

(3) Изпълнението на изискванията по ал. 1 и 2 се доказва от кандидата/ползвателя на помощта със:

1. декларация съгласно приложение № 2 към момента на кандидатстване;

2. официални документи, издадени от съответните компетентни органи, за обстоятелствата, за които такива документи се издават, и с декларация за всички останали обстоятелства, включително и за обстоятелствата по чл. 23 от Закона за търговския регистър.

(4) Не се предоставя безвъзмездна финансова помощ на кандидати/ползватели на помощ, които са включени в Системата за ранно откриване и отстраняване по чл. 108 от Регламент (ЕС, Евратом) № 966/2012 на Европейския парламент и на Съвета от 25 октомври 2012 г.

**Чл. 12**. (1) Животновъдният обект, в който се отглеждат животните обект на подпомагане по мярката, трябва да е регистриран по реда на чл. 137 от Закона за ветеринарномедицинската дейност.

(2) Животните, обект на подпомагане по мярката трябва да са идентифицирани и въведени в системата за идентификация и регистрация на животните по чл. 30, ал. 2, т. 3 от Закона за подпомагане на земеделските производители и в информационната система на Българска агенция по безопастност на храните (БАБХ) - ВетИС.

(3) Кандидатът трябва да спазва минималните изисквания за хуманно отношение към животните, съгласно действащото законодателство.

(4) За животните, обект на подпомагане по мярката трябва да бъдат изпълнени ветеринарномедицински мероприятия съгласно Национална програма за профилактика, надзор, контрол и ликвидиране на болестите по животните и зоонозите за периода 2016-2018 г.

(5) Собствениците на животновъдни обекти трябва да имат валидни ветеринарномедицински свидетелства за предвиждане на животните към временни обекти пасища, в случай, че е приложимо.

(6) Към момента на кандидатстване земеделските стопани посочват в заявлението за подпомагане/плащане броя животни от даден вид и категория, които се отглеждат в стопанството и за които се кандидатства за подпомагане за дейностите по чл. 4.

**Чл. 13.** (1) Земеделските стопани изготвят ежегодно план – програма за изпълнение на дейности за които кандидатстват за подпомагане съгласно приложение № 3. В представеният план - програма трябва да бъдат посочени дейностите, за които се кандидатства и броя на животните по вид и категория, които се включват в тези дейности.

(2) При увеличаване или разширяване на подпомаганите дейности или броя животни, кандидатите са длъжни да предоставят допълнение на одобрената план - програма, в което да бъдат включени новите по вид животни и/или дейности. План - програмата се предоставя със заявлението за подпомагане/плащане за съответната година.

(3) Земеделските стопани могат да увеличават броя на животните одобрени за подпомагане с първото заявление за подпомагане без да поемат нов петгодишен ангажимент, ако увеличението е с не повече от 10 % от одобрените ЖЕ.

(4) Увеличаването или разширяването на подпомаганите дейности или броя животни подлежи на одобрение от ДФ „Земеделие“ – Разплащателна агенция при наличие на бюджет по мярката.

**Чл. 14.** Не се предоставя финансова помощ за разходи за закупуването и използването на лекарства, закупуване и поставяне на ваксини, както и инвестиционни разходи.

**Раздел ІV**

**Изисквания за изпълнение на подпомаганите дейности**

**Чл. 15.** Ползвателите на финансова помощ водят дневник за извършваните и одобрени дейности в животновъдния обект, както и съхраняват ветеринарномедицински свидетелства за придвижване/транспортиране на животните до пасищата, когато е приложимо.

**Чл. 16.** (1) Подпомаганите лица се задължават да спазват изискванията за дейностите по чл. 4, за които са поели ангажимент, за срок от пет години от началото на годината на подаване на одобреното заявление за подпомагане.

(2) Ползвателят на помощта е длъжен да съхранява всички документи, свързани с подпомаганите дейности, за срок 5 години след издаване на заповедта за одобрение.

**Чл. 17.** Спазването на изискванията по отделните подмерки и дейности подлежат на ежегоден контрол от страна на Българска агенция по безопасност на храните (БАБХ) и Държавен Фонд „Земеделие“ – Разплащателна агенция (ДФЗ-РА).

**Глава трета**

**РЕД ЗА КАНДИДАТСТВАНЕ**

**Раздел І**

**Чл. 18.** (1) Земеделските стопани подават заявление за подпомагане съгласно изискванията на Наредба № 5 от 2009 г. за условията и реда за подаване на заявления по схеми и мерки за директни плащания (ДВ бр. 22 от 2009 г.) (Наредба №5 от 2009 г.).

(2) Земеделските стопани прилагат към заявлението за подпомагане документите, съгласно приложение № 4.

**Чл. 19.** Първото подадено заявление за подпомагане съгласно чл. 18 се смята и се отбелязва от земеделските стопани за заявление за подпомагане и заявление за плащане.

**Чл. 20.** В случай на непълнота на заявените данни или при липса на някой от документите по ал. 1 ДФЗ – РА уведомява земеделския стопанин да отстрани допуснатите непълноти в срока и при условията по чл. 11 от Наредба № 5 от 2009 г.

**Чл. 21.** Земеделските стопани могат да правят промени в заявлението за подпомагане и заявлението за плащане по 14 "Хуманно отношение към животните" в срока и при условията по чл. 11 от Наредба № 5 от 2009 г.

**Чл. 22.** (1)Държавен фонд "Земеделие" – Разплащателна агенция, одобрява, намалява или отказва изплащането на годишната финансова помощ след извършване на административни проверки и проверки на място за изпълнението на изискванията за подпомагане на дейностите.

(2) При извършване на административните проверки по ал. 1 ДФЗ – РА използва наличната в регистъра на Българската агенция по безопасност на храните към датата на подаване на заявление от земеделските стопани информация.

(3) Проверките на място се извършват съгласно Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.

(4) Държавен фонд "Земеделие" – Разплащателна агенция, писмено информира земеделските стопани за изплатената им финансова помощ.

**Чл. 23**. (1) Държавен фонд "Земеделие" – Разплащателна агенция, изпраща на земеделските стопани уведомително писмо за одобрените и неодобрените за участие животни по мярка 14 "Хуманно отношение към животните" в срок до 30 ноември на годината на подаване на "Заявление за подпомагане".

(2) В случай на изискване на допълнителна информация или извършване на допълнителни проверки по съответното заявление писмата по ал. 1 се изпращат своевременно след приключване на проверките.

(3) Земеделските стопани, чиито животни са одобрени за подпомагане по дадена подмярка и дейност, могат да заявят нова дейност или подмярка, преди да е изтекъл периодът за поетия ангажимент, като подадат ново заявление за подпомагане. Заявените животни по новата дейност или подмярка се одобряват за участие от ДФЗ – РА.

**Чл. 24.** Държавен фонд "Земеделие" - Разплащателна агенция съвместно с Българска агенция по безопасност на храните извършва проверка за изпълнение на дейностите, заявени за подпомагане от страна на кандидатите чрез ветеринарномедицински проверки и попълване на контролни листове за съответствие въз основа на утвърдени проверими критерии.

**Чл. 25.** Преди одобрение на заявлението за подпомагане РА изисква от кандидата в срок от 10 дни от получаването на уведомяването му за това да представи:

1. свидетелство за съдимост от кандидата - физическо лице, или от представляващия кандидата едноличен търговец, търговско дружество или юридическо лице и член/ове на управителния им орган, както и временно изпълняващ такава длъжност, включително прокурист или търговски пълномощник, както и от лицата с правомощия за вземане на решения или контрол по отношение на кандидата/ползвателя на помощта, издадено най-рано 4 месеца преди представянето му;

2. декларацията съгласно приложение №2.

**Чл. 26** (1) Когато сумата на исканата финансова помощ по предложените за разглеждане заявления за подпомагане надхвърля наличния бюджет по мярката, определен в заповедта по чл. 4, ал. 5 от Наредба №5 от 2009 г., заявленията за подпомагане до размера на бюджета на мярката по ПРСР 2014-2020.

**Глава четвърта.**

**Проверка и контрол. Изплащане на финансовата помощ.**

**Чл. 27.** (1) Ползвателят на помощта е длъжен да предоставя на РА всяка поискана информация, свързана с осъществяването на дейността, подпомагана по мярката.

(2) Контрол за изпълнение изискванията на тази наредба както и на документите, свързани с подпомаганата дейност, може да бъде извършван от представители на РА, МЗХ, БАБХ, Сметната палата в Република България, Европейската комисия, Европейската сметна палата и Европейската служба за борба с измамите.

(3) Когато Министерството на земеделието и храните или Европейската комисия извършва оценяване или наблюдение на ПРСР 2014 - 2020 г., ползвателят на помощта предоставя на оправомощените от тях лица всички документи и информация, които ще подпомогнат оценяването или наблюдението.

**Чл. 28.** (1) Изплащането на финансовата помощ може да се намали или откаже, когато се установи, че земеделският стопанин:

1. е заявил по-голям или по-малък брой животни в сравнение с реално отглежданите от него в животновъдния обект;

2. не е спазил срока за подаване на заявлението за кандидатстване, съгласно Наредбата за условията и реда за прилагане на мярка „Хуманно отношение към животни“ от Програма за развитие на селските райони за периода 2014-2020 г.

3. не спазва изискванията по отделните подмерки и дейности за хуманно отношение към животните;

4. не спазва изискванията за хуманно отношение към животните, посочени в друг нормативен акт.

(2) При установяване на разлика между одобрените за подпомагане животни и броя на декларираните животни в заявка за плащане размерът на помощта се намалява и се прилагат санкции съгласно чл. 31 и 32 от Делегиран регламент (ЕС) № 640/2014 на комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие.

**Чл. 29.** Финансовата помощ се отказва в следните случаи:

1. кандидатът за подпомагане не отговаря на условията за предоставяне на финансова помощ на чл. 11;

2. кандидатът за подпомагане или негов представител възпрепятства извършването на проверка на място.

3. при проверка на място се установи, че за дадено заявление за подпомагане вида на отглежданите животни не съответства на заявените такива.

**Чл. 30**. (1) Разплащателната агенция прекратява ангажимента за подпомагане за земеделски стопанин, който не подаде заявление за подпомагане по време на поетия петгодишен ангажимент.

(2) Земеделският стопанин се задължава да възстанови получените до момента компенсаторни плащания по мярката или част от тях в зависимост от годината, в която е прекратил участието си в подмерките, както следва:

1. до края на третата година - 100 %;

2. до края на четвъртата година - 40 %;

3. до края на петата година - 20 %.

 (3) Средствата по ал. 2 се възстановяват заедно с натрупаните върху тях законни лихви от датата на уведомяването на земеделския стопанин за възникване на задължението му да възстанови сумата до датата на действителното възстановяване или приспадане на сумата.

**Чл. 31.** (1) Разпоредбите на чл. 30 не се прилагат, ангажиментът се прекратява и не се изисква частично или пълно възстановяване на получената от земеделския стопанин помощ в случаите на непреодолима сила или извънредни обстоятелства.

(2) Случаите на непреодолима сила или извънредни обстоятелства заедно със съответните доказателства (документи, издадени от компетентен административен орган) се съобщават в писмена форма на ДФЗ - РА от земеделския стопанин или от друго упълномощено от него или наследило го лице в рамките на 10 работни дни от датата, на която земеделският стопанин или упълномощеното от него или наследилото го лице е в състояние да направи това.

**Чл. 32**. Когато бъдат установени несъответствия във връзка със системата за идентификация се прилагат разпоредбите на чл. 30, параграф 4 и 5 от Делегиран регламент (ЕС) № 640/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие.

**Глава пета
ОСИГУРЯВАНЕ НА ПУБЛИЧНОСТ**

**Чл. 33.** (1) С цел осигуряване на публичност и прозрачност до 30 април всяка година РА публикува на електронната си страница следната информация за предходната финансова година за ползвателите на помощта, на които е извършено плащане по мярката:

1. лично и фамилно име на ползвателите - физически лица;

2. наименование на ползвателите - юридически лица;

3. общината, в която ползвателят на помощта живее или е регистриран, и пощенския код, когато е наличен, или част от него за обозначаване на общината;

4. общата сума на публично финансиране, получена от ползвателя на помощта за съответната финансова година, която включва както съфинансиране от ЕС, така и национално съфинансиране;

5. вид на подпомаганите дейности;

6. информация за сбора от сумите, изплатени за предходната година от Европейския фонд за гарантиране на земеделието и ЕЗФРСР за всеки ползвател на финансова помощ.

(2) Когато размерът на финансовата помощ по ал. 1, т. 4 е по-малък от левовата равностойност на 1250 евро, физическите лица се идентифицират чрез код и не се публикува личното и фамилното им име.

(3) Данните на ползвателя на помощта се публикуват в съответствие с Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ, L 344/549 от 20 декември 2013 г.), наричан по-нататък "Регламент (ЕС) № 1306/2013", и могат да бъдат обработени от органите за финансов контрол и от следствените органи на Европейския съюз и на държавите членки с цел защита на финансовите интереси на Съюза.

**Чл. 34.** (1) Ползвателят на помощта се задължава да включва на професионалната си електронна страница, ако има такава, кратко описание на подпомаганата дейност. Описанието трябва да включва целите и резултатите от дейността, като подчертава финансовото подпомагане от Европейския съюз.

(2) Електронната страница съдържа описание на дейността, която се подпомага, емблемата на Европейския съюз с пояснение за неговата роля, националното знаме на Република България, както и думите: "Европейският земеделски фонд за развитие на селските райони: Европа инвестира в селските райони."

(3) Информацията по ал. 2 заема не по-малко от 25 на сто от електронната страница.

(4) Техническите изисквания към информацията във връзка с оповестяване на подпомагането на дейността от ЕЗФРСР се определят съгласно Приложение № ІІІ към чл. 13 от Регламент за изпълнение (ЕС) № 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ, L 227/18 от 31 юли 2014 г.).

**Допълнителна разпоредба**

§ 1. По смисъла на тази наредба:

1. „Дребни преживни животни“ са селскостопански животни от вида овце и кози;

2. „Едри преживни животни“ са селскостопански животни от вида говеда и биволи;

3."Животинска единица" е условна единица/коефициент за приравняване на гъстотата (броя) на животни на единица фуражна площ, използвана за изхранването им. Броят на различните видове и категориите животни се превръщат в ЖЕ, както следва:

а) един бивол и едно говедо над двегодишна възраст се равнява на 1 ЖЕ;

б) говедо или бивол от 6 месеца до 2 години се равнява на 0,6 ЖЕ;

в) говедо или бивол до 6 месеца се равнява на 0,4 ЖЕ;

г) една овца или една коза се равнява на 0,15 ЖЕ;

1. „Непреодолима сила или извънредни обстоятелства“ са обстоятелства по смисъла на чл. 2, параграф 2 от Регламент (ЕС) № 1306/2013 г.
2. „Теле“ е говедо на възраст до шест месеца, включително малаче до шест месечна възраст.

**Заключителни разпоредби**

§ 2. Наредбата се издава на основание чл. 9а от Закона за подпомагане на земеделските производители.

§ 3. Наредбата влиза в сила от деня на обнародването й в "Държавен вестник".

**ДЕСИСЛАВА ТАНЕВА**

*Министър на земеделието и храните*

Съгласували:

Земестник-министър на земеделието и храните: Васил Грудев ………………………………..2017 г.

Главен секретар: Георги Стоянов ……………………………..2017 г.

Директор на дирекция ПООП: Магдалена Дакова …………………………..2017 г.

Директор на дирекция РСР: Антон Аспарухов …………………………..2017 г.

Изготвили:

Главен експерт в отдел КЗ: Таня Петрова ……………………………..2017 г.

Старши експерт в отдел КЗ: Милен Кръстев ………………………………..2017 г.

Приложение № 1 към чл. 4, ал. 4

**Изисквания към дворовете**

|  |  |
| --- | --- |
| **Категория животни** | **Необходима площ кв. м.** |
| **ЕПЖ** |
| Крави на възраст над 24 месеца | 6 кв. м. |
| Биволици на възраст над 24 месеца | 7 кв. м. |
| Говеда и биволи на възраст над 6 месеца до 24 месеца | 5 кв. м. |
| **ДПЖ** |
| Разплодници | 3.0 – 3.5 кв. м. |
| Майки – овце и кози | 1.5 – 2.5 кв. м. |
| Агнета и ярета | 0.6 – 0.7 кв. м. |
| Женски шилета и козички за разплод | 1.2 – 2.0 кв. м. |
| Мъжки шилета и козлета за разплод | 2.0 – 2.5 кв. м. |
| Шилета за угояване | 1.5 – 2.0 кв. м. |

Приложение № 2 към чл. 11, ал. 3, т.1

**ДЕКЛАРАЦИЯ**

относно обстоятелства по чл. 131, параграф 4 във връзка с чл. 106, параграф 1 и
чл. 107 от Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на
Съюза и за отмяна на Регламент (ЕО, Евратом) № 1605/2002 на Съвета

Долуподписаният/ата ................................................................................................... ,
*(собствено, бащино и фамилно име)*
ЕГН ..............................................................................................................................,

притежаващ/а лична карта № ....................................................................................,

издадена на .................................................................................................................

от МВР – гр. ................................................................................................................,

адрес: .........................................................................................................................,
*(постоянен адрес)*

в качеството си на ......................................................................................................
*(посочва се качеството, в което лицето има право да представлява, управлява или
контролира)*

на ................................................................................................................................
*(наименование на кандидат/ползвател)*

с ЕИК ..........................................................................................................................

I. Декларирам, че представляваното, управляваното, контролираното от мен ...........
..................................................................................................................................:

1. не е обявено в несъстоятелност, не е в производство по несъстоятелност или в
процедура по ликвидация; не е сключило извънсъдебно споразумение с кредиторите си по смисъла на чл. 740 от Търговския закон или не е преустановило дейността си, а в случай че кандидатът или ползвателят е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;

2. няма задължения по смисъла на чл. 162, ал. 2, т. 1 от Данъчно-осигурителния
процесуален кодекс към държавата и/или към община за данъци и/или задължителни
вноски за социалното осигуряване, освен ако е допуснато разсрочване, отсрочване или
обезпечение на задълженията;

3. не е лишено от правото да упражнява определена професия или дейност с влязъл в
сила акт на компетентен орган съгласно законодателството на държавата, в която е
извършено нарушението;

4. чрез измама или по небрежност не е предоставена невярна информация, необходима за удостоверяване на липсата на основания за отказ за финансиране, критериите за подбор или изпълнението на договор;

5. не е сключено споразумение с други лица с цел нарушаване на конкуренцията;

6. не са нарушени правата на интелектуалната собственост;

7. не е правен опит:

а) да се повлияе на лица с правомощия за вземане на решения или контрол от ДФЗ – РА
и/или УО, свързани с одобрението за получаване на финансова помощ;

б) да се получи информация от лица с правомощия за вземане на решения или контрол от ДФЗ – РА и/или УО, която може да даде неоснователно предимство, свързано с
одобрението за получаване на финансова помощ;

8. не е установено виновно неизпълнение на договор за предоставяне на финансова
помощ от Европейските структурни и инвестиционни фондове, договор за обществена
поръчка, договор за концесия за строителство или за услуга, довело до предсрочното им прекратяване, изплащане на обезщетения или други подобни санкции;

9. не са констатирани при проверки, одити или разследвания, проведени от разпоредители с бюджет, Европейската служба за борба с измамите или Европейската сметна палата, значителни недостатъци при спазването на основните задължения по изпълнение на договор за предоставяне на финансова помощ от Европейските структурни и инвестиционни фондове, договор за обществена поръчка, договор за концесия за строителство или за услуга, което е довело до предсрочното им прекратяване, изплащане на обезщетения или други подобни санкции, включително финансови корекции;

10. не е извършена нередност;

11. няма изискуеми и ликвидни задължения към Държавен фонд "Земеделие";

12. не е включено в системата за ранно откриване отстраняванията по чл. 108 от Регламент (ЕС, Евратом) № 966/2012;

13. като представляващ кандидата/ползвателя на помощта, негов законен или
упълномощен представител, член на управителния му орган, както и временно
изпълняващ такава длъжност, както и лицата, упълномощени да вземат решения или да
упражняват контрол по отношение на кандидата/ползвателя на помощта:

а) не съм обект на конфликт на интереси по смисъла на чл. 57 от Регламент (ЕС, Евратом) № 966/2012;

б) не съм свързано лице по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с ръководител на ДФЗ – РА, УО или със служители на ръководна длъжност в РА или УО;

в) не съм лице, което е на трудово или служебно правоотношение в РА или УО до една
година от прекратяване на правоотношението;

г) не съм осъден с влязла в сила присъда, освен ако е реабилитирано, за:

– участие в организирана престъпна група по чл. 321 и 321а от Наказателния кодекс;

– подкуп по чл. 301 – 307 от Наказателния кодекс;

– престъпление против финансовата, данъчната или осигурителната система,
включително изпиране на пари, по чл. 253 – 260 от Наказателния кодекс;

– престъпление против стопанството по чл. 219 – 252 от Наказателния кодекс;

– престъпление против собствеността по чл. 194 – 217 от Наказателния кодекс;

– престъпление по чл. 108а от Наказателния кодекс;

– престъпление по чл. 159а – 159г от Наказателния кодекс;

– престъпление по чл. 172 от Наказателния кодекс;

– престъпление по чл. 192а от Наказателния кодекс;

д) не съм осъден в влязла в сила присъда, освен ако е реабилитиран, за престъпление,
аналогично на тези по буква "г", в друга държава – членка на ЕС, или трета страна;

е) не съм лице, за което е налично някое от обстоятелствата по т. 1, 3, 4, 5, 6, 7, 8,
9, 10, 11 и 12;

14. ако настъпят промени в декларираните обстоятелства, в рамките на 10 работни дни
РА ще бъде уведомена за настъпилите промени чрез подадена актуална декларация.

II. Кандидати, за които е налице обстоятелство, посочено по-горе, имат право да
представят доказателства при подаване на декларация или в срок до 10 работни дни от
получаване на уведомление от РА за констатираните обстоятелства, че са предприели
действия, които гарантират тяхната надеждност, въпреки наличието на съответното
основание за отстраняване.

Представям следните доказателства, че са предприели действия, които гарантират
надеждността на кандидата/ползвателя:

………………………………………………………………………………………

Известна ми е наказателната отговорност по чл. 313 и чл. 248а, ал. 2 от Наказателния
кодекс за предоставени от мен неверни данни и документи.

..................... 20....... г. Подпис на декларатора: ............................

Декларацията се подписва задължително от кандидата/ползвателя – ФЛ, от
представляващия и управляващия кандидата/ползвателя ЕТ, търговско дружество или
юридическо лице, както и от лицата с правомощия за вземане на решения или контрол по отношение на кандидата/ползвателя на помощта. Когато управляващите кандидата/
ползвателя са повече от едно лице, декларацията се попълва от всички лица – членове на управителните органи на кандидата/ползвателя, а в случай че членове са юридически лица – от техния представител в съответния управителен орган, както и от прокуристите и търговските пълномощници, когато има такива.

Приложение № 3 към чл. 13, ал. 1

**План-програма за изпълнение на ангажименти по**

**мярка „Хуманно отношение към животните“ от**

**Програма за развитие на селските райони за периода 2014-2020**

Долуподписаният(ата)..........................................................................................................................................................................................................................................

*(име, презиме, фамилия)*

с л. к. № ..............................................................,

издадена от .................................... на ...................................................................,

ЕГН.........................................................................,

адрес: ......................................................................................................................................................,

в качеството си на:

..........................................................................

*(представляващ, управител)*

на фирма ........................................................ с ЕИК ................................................................

*(наименование на фирмата)*

**Стопанисващ животновъден/ни обект/и с №:**

1. ...................................................... и капацитет ……………………

2. ...................................................... и капацитет ……………………

3. ...................................................... и капацитет ……………………

4. ...................................................... и капацитет ……………………

**в качеството си на** **кандидат по мярка 14 „Хуманно отношение към животните“,**

**Планирам изпълнението на следните дейности:**

1**. Осигуряване на свободна площ както следва:**

|  |
| --- |
| Осигуряване на свободна подова площ при индивидуално отглеждане в бокс/клетка както и групово в бокс за ЕПЖ съгласно Таблица № 1 |[ ]
| Осигуряване на свободна подова площ при оборно-пасищно отглеждане за ДПЖ съгласно Таблица № 2 |[ ]

**2. Осигуряване на свободно отглеждане на открито както следва:**

|  |
| --- |
| Осигуряване на свободно отглеждане на открито за ЕПЖ съгласно Таблица № 3 |[ ]
| Осигуряване на свободно отглеждане на открито за ДПЖ съгласно Таблица № 4 |[ ]

/Кандидатът попълва съответната таблица в зависимост от дейността и категорията животни за които ще кандидаства за предоставяне на подпомагане по мярката/

Дата ………………………. Кандидат: ………………………….

**Таблица № 1: Осигуряване на свободна подова площ при индивидуално отглеждане в бокс/клетка както и групово в бокс за ЕПЖ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **№** | **Категория** | **Ушни марки/ЕИД номер** | **Брой животни** | **Коефициент/ЖЕ** | **Общ брой ЖЕ** | **Минимална площ в помещение** | **Общо осигурена свободна подова площ в помещения** | **Минимална площ на двор** | **Общо осигурена свободна площ на двор** |
| **А** | **Б** | **В** | **Г** | **Д** | **Е** | **Ж** | **З** | **И** | **Й** |
|   | Телета/малачета до 150 кг. |   |   | 0.4 |   | 1.7 кв. м |   | неприложимо |   |
|   | Телета/малачета между 150 и 220 кг. |   |   | 0.4 |   | 1.9 кв. м |   | неприложимо |   |
|   | Телета/малачета над 220 кг. |   |   | 0.4 |   | 2.0 кв. м |   | неприложимо |   |
|   | Крави над 24 месеца |   |   | 1 |   | 6.6 кв. м |   | 6.6 кв. м |   |
|   | Биволици над 24 месеца |   |   | 1 |   | 7.7 кв. м |   | 7.7 кв. м |   |

**Таблица № 2: Осигуряване на свободна подова площ при оборно-пасищно отглеждане за ДПЖ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **№** | **Категория** | **Ушни марки/ЕИД номер** | **Брой животни** | **Коефициент/ЖЕ** | **Общ брой ЖЕ** | **Минимална площ в помещение** | **Общо осигурена свободна подова площ в помещения** | **Минимална площ на двор** | **Общо осигурена свободна площ на двор** |
| **А** | **Б** | **В** | **Г** | **Д** | **Е** | **Ж** | **З** | **И** | **Й** |
|   | Разплодници |   |   | 0.15 |   | 2.4 – 2.6 кв. м |   | 3.3 – 3.9 кв. м |   |
|   | Овце и кози майки |   |   | 0.15 |   | 1.1 – 1.5 кв. м |   | 1.7 – 2.8 кв. м |   |
|   | Агнета и ярета |   |   | 0.15 |   | 0.44 кв. м |   | 0.7 – 0.8 кв. м |   |
|   | Женски шилета и козички за разплод |   |   | 0.15 |   | 0.8 – 1.1 кв. м |   | 1.3 – 2.2 кв. м |   |
|   | Мъжки шилета и козлета за разплод |   |   | 0.15 |   | 1.2 – 1.5 кв. м |   | 2.2 – 2.8 кв. м |   |
|   | Шилета за угояване |   |   | 0.15 |   | 0.7 – 0.8 кв. м |   | 1.7 – 2.2 кв. м |   |

В колона "В" Кандидатът посочва ушните марки на животните, за които планира да поема ангажимент по мярката за съответната година

В колона "Г" Кандидатът посочва броя на животните от съответната категория, за които планира да поема ангажимент по мярката за съответната година

В колона "Е" Кандидатът посочва броя на животинските единици, за които планира да поема ангажимент по мярката, съобразявайки ги с колона "Д"

В колона "З" Кандидатът посочва обща осигурена свободна подова площ в помещения, съобразявайки ги с колони "Г" и "Ж"

В колона "Й" Кандидатът посочва обща осигурена свободна площ на двор, съобразявайки ги с колони "Г" и "И"

Дата ………………………. Кандидат: ………………………….

**Таблица № 3: Осигуряване на свободно отглеждане на открито за ЕПЖ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **№** | **Категория** | **Ушни марки/ЕИД номер** | **Брой животни** | **Коефициент/ЖЕ** | **Общ брой ЖЕ** | **Минимален срок за отглеждане на открито 120 дни годишно при минимална гъстота от:** | **Общо осигурена площ за свободно пашуване (ха)** | **Отглеждане на двор 40 дни годишно при минимална площ от:** | **Общо осигурена свободна площ на двор (кв. м.)** |
| **А** | **Б** | **В** | **Г** | **Д** | **Е** | **Ж** | **З** | **И** | **Й** |
|   | Говеда и биволи на възраст над 6 месеца до 24 месеца |   |   | 0.6 |   | до 2 ЖЕ/ХА |   | 5 кв. м.  |   |
|   | Крави на възраст над 24 месеца |   |   | 1 |   | до 2 ЖЕ/ХА |   | 6 кв. м. |   |
|   | Биволици на възраст над 24 месеца |   |   | 1 |   | до 2 ЖЕ/ХА |   | 7 кв. м. |   |

**Таблица № 4: Осигуряване на свободно отглеждане на открито за ДПЖ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **№** | **Категория** | **Ушни марки/ЕИД номер** | **Брой животни** | **Коефициент/ЖЕ** | **Общ брой ЖЕ** | **Минимален срок за отглеждане на открито 120 дни годишно при минимална гъстота от:** | **Общо осигурена площ за свободно пашуване (ха)** | **Отглеждане на двор 40 дни годишно при минимална площ от:** | **Общо осигурена свободна площ на двор (кв. м.)** |
| **А** | **Б** | **В** | **Г** | **Д** | **Е** | **Ж** | **З** | **И** | **Й** |
|   | Разплодници |   |   | 0.15 |   | до 2 ЖЕ/ХА |   | 3.0 – 3.5 кв. м. |   |
|   | Овце и кози майки |   |   | 0.15 |   | до 2 ЖЕ/ХА |   | 1.5 – 2.5 кв. м. |   |
|   | Агнета и ярета |   |   | 0.15 |   | до 2 ЖЕ/ХА |   | 0.6 – 0.7 кв. м. |   |
|   | Женски шилета и козички за разплод |   |   | 0.15 |   | до 2 ЖЕ/ХА |   | 1.2 – 2.0 кв. м. |   |
|   | Мъжки шилета и козлета за разплод |   |   | 0.15 |   | до 2 ЖЕ/ХА |   | 2.0 – 2.5 кв. м. |   |
|   | Шилета за угояване |   |   | 0.15 |   | до 2 ЖЕ/ХА |   | 1.5 – 2.0 кв. м. |   |

В колона "В" Кандидатът посочва ушните марки на животните, за които планира да поема ангажимент по мярката

В колона "Г" Кандидатът посочва броя на животните от съответната категория, за които планира да поема ангажимент по мярката

В колона "Е" Кандидатът посочва броя на животинските единици, за които планира да поема ангажимент по мярката, съобразявайки ги с колона "Д"

В колона "З" Кандидатът посочва обща осигуренаплощ за пашуване, съобразявайки ги с колони "Г" и "Ж"

В колона "Й" Кандидатът посочва обща осигурена свободна площ на двор, съобразявайки ги с колони "Г" и "И"

Дата ………………………. Кандидат: ………………………….

Приложение № 4 към чл. 18, ал. 2

**Документи към заявлението за подпомагане**

1. Опис на отглежданите селскостопански животни, заверен от официален ветеринарния лекар не по-рано от 4 месеца преди датата на подаване на заявлението за подпомагане;

2. План – програма по чл. 13, ал. 1 (Приложение № 3);

3. Удостоверение, издадено от Националната агенция по приходите, че ползвателят на помощта няма просрочени задължения, издадено не по-рано от 1 месец, предхождащ датата на подаване на заявлението за подпомагане;

4. Удостоверение за регистрация на животновъден обект по реда на чл. 137 от ЗВД;

5. Решение на компетентния орган на управление на юридическото лице за кандидатстване по мярката *(само за юридически лица);*

6. Разрешително за паша, издадено от директорите на регионалните органи на МОСВ съгласно чл. 50, ал. 5 от Закона за защитените територии, съобразен с капацитета на животнъвъдния обект, когато е приложимо;

7. Документ за собственост или ползване на животновъдния обект-пасище;

8. Документ за собственост или ползване на сградите и помещенията, използвани за нуждите на животновъдния обект;

9. Дневник по чл. 15 за извършваните и одобрени дейности в животновъдния обект, когато е приложимо;

10. Ветеринарномедицинско свидетелство за придвижване/транспортиране на животни, когато е приложимо.